Пачаткам гісторыі БЕЛТА прынята лічыць 23 снежня 1918 года, калі ў Мінску адкрылася Беларускае аддзяленне Расійскага тэлеграфнага агенцтва - БелОТРОСТА. Кіраўніком аддзялення стаў маскоўскі журналіст Юрый Волін, якога прыслалі ў Мінск для падрыхтоўкі навін аб стварэнні БССР. Планавалася, што ў далейшым пачне працаваць пастаянная служба, якая будзе паведамляць аб жыцці маладой рэспублікі, але Грамадзянская вайна перашкодзіла гэтым планам. Беларускае бюро адкрылася толькі праз тры гады.